CELEX: 32011D0493
Language: da
Date: 2011-08-05 00:00:00
Title: 2011/493/EU: Kommissionens gennemførelsesafgørelse af 5. august 2011 om godkendelse af planen for udryddelse af mund- og klovesyge hos vildtlevende dyr i Bulgarien (meddelt under nummer K(2011) 5625)

6.8.2011   
            
            
               DA
            
            
               Den Europæiske Unions Tidende
            
            
               L 203/32
            
         KOMMISSIONENS GENNEMFØRELSESAFGØRELSE
   af 5. august 2011
   om godkendelse af planen for udryddelse af mund- og klovesyge hos vildtlevende dyr i Bulgarien
   (meddelt under nummer K(2011) 5625)
   (Kun den bulgarske udgave er autentisk)
   (2011/493/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (1), særlig bilag XVIII, del B, stk. 2, og
   ud fra følgende betragtninger:
   
               (1)
            
            
               Ved direktiv 2003/85/EF (»direktivet«) indføres der EU-foranstaltninger til bekæmpelse af mund- og klovesyge, herunder foranstaltninger, der skal anvendes i tilfælde af bekræftelse af forekomst af mund- og klovesyge hos vildtlevende dyr.
            
         
               (2)
            
            
               Et udbrud af mund- og klovesyge hos vildsvin og i alt 11 udbrud af sygdommen hos kvæg blev bekræftet i regionen Burgas i Bulgarien mellem den 5. januar og den 7. april 2011. Bulgarien har derfor truffet foranstaltninger i henhold til direktivet.
            
         
               (3)
            
            
               I overensstemmelse med artikel 85, stk. 4, i direktivet iværksatte Bulgariens kompetente myndigheder, så snart de fik bekræftet, at der forelå et primærudbrud af mund- og klovesyge hos vildtlevende dyr, straks foranstaltningerne i del A i bilag XVIII til direktivet med henblik på at begrænse sygdommens spredning.
            
         
               (4)
            
            
               Bulgarien udarbejdede desuden en plan for udryddelse af mund- og klovesyge hos vildtlevende dyr i det område, der er afgrænset som inficeret, og specificerede de foranstaltninger, som skal anvendes på bedrifterne i området i overensstemmelse med del B i bilag XVIII til direktivet.
            
         
               (5)
            
            
               Den 4. april 2011, dvs. inden 90 dage efter bekræftelsen af mund- og klovesyge hos vildtlevende dyr, forelagde Bulgarien en plan for udryddelse af mund- og klovesyge hos vildtlevende dyr i dele af regionerne Burgas, Yambol og Haskovo.
            
         
               (6)
            
            
               Kommissionens gennemgang af den plan, som Bulgarien har forelagt, viser, at den opfylder de krav, der er fastlagt i del B i bilag XVIII til direktivet, og at den synes at muliggøre opfyldelsen af de tilstræbte mål. Planen bør derfor godkendes.
            
         
               (7)
            
            
               I dele af regionerne Burgas og Yambol forstærkes foranstaltningerne i udryddelsesplanen endvidere af foranstaltningerne i Kommissionens afgørelse 2011/44/EU af 19. januar 2011 om visse beskyttelsesforanstaltninger mod mund- og klovesyge i Bulgarien (2).
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Godkendelse af planen for udryddelse af mund- og klovesyge hos vildtlevende dyr
   Den plan, som Bulgarien forelagde for Kommissionen den 4. april 2011 om udryddelse af mund- og klovesyge hos vildtlevende dyr, der er modtagelige for sygdommen, i de områder, der er opført i bilaget, godkendes.
   Artikel 2
   Overholdelse
   Bulgarien træffer de fornødne foranstaltninger til efterkommelse af denne afgørelse og offentliggør disse foranstaltninger.
   Bulgarien underretter straks Kommissionen herom.
   Artikel 3
   Adressat
   Denne afgørelse er rettet til Republikken Bulgarien.
   
      Udfærdiget i Bruxelles, den 5. august 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 306 af 22.11.2003, s. 1.
   
      (2)  EUT L 19 af 22.1.2011, s. 20.
   
      BILAG
      
         Områder i Bulgarien, hvor planen for udryddelse af mund- og klovesyge hos modtagelige vildtlevende dyr skal gennemføres
      
      Dele af regionerne Burgas, Yambol og Haskovo inden for følgende områder:
      
                  1.
               
               
                  Afgrænsning mod nord:
                  
                              a)
                           
                           
                              i Primorsko kommune og Sozopol kommune (regionen Burgas):
                              
                                          i)
                                       
                                       
                                          vej nr. 99 fra vest for byen Kiten ved Sortehavskysten til Primorsko og derfra den sekundære vej nr. 992 til Yasna Polyana og videre til Novo Panicharevo, indtil den rammer vej nr. 9/E87
                                       
                                    
                                          ii)
                                       
                                       
                                          vej nr. 9/E87 mod nord indtil krydset med den sekundære vej til Izvor
                                       
                                    
                                          iii)
                                       
                                       
                                          vejen til Izvor, Zidarovo, Gabar til det punkt, hvor lokalvejen rammer Sredets kommunes administrative grænse (42°18′19,82″N/27°17′12,11″Ø)
                                       
                                    
                        
                              b)
                           
                           
                              i Sredets kommune (regionen Burgas):
                              
                                          i)
                                       
                                       
                                          lokalvejen fra ovennævnte koordinat til Drachevo, landsbyen Drachevo og videre ad vejen fra nord for Drachevo til krydset mellem nationalvej nr. 79 og nationalvej nr. 53 øst for landsbyen Sredets
                                       
                                    
                                          ii)
                                       
                                       
                                          Sredets' sydlige grænser
                                       
                                    
                                          iii)
                                       
                                       
                                          lokalvejen fra Sredets vestpå til landsbyen Belila og til broen på denne lokalvej over floden Sredetska vest for landsbyen Prohod, inklusive landsbyen Prohod
                                       
                                    
                                          iv)
                                       
                                       
                                          fra det punkt, hvor lokalvejen fra Prohod til Bistrets krydser floden Sredetska, indtil det punkt, hvor forgreningen af floden til landsbyen Oman (Bolyarovo kommune) rammer Bolyarovo kommunegrænse (42°16′57,78″N/26°57′33,54″Ø)
                                       
                                    
                        
                              c)
                           
                           
                              i Bolyarovo kommune (regionen Yambol):
                              
                                          i)
                                       
                                       
                                          fra det punkt, hvor forgreningen af floden Sredetska til landsbyen Oman rammer Bolyarovo kommunegrænse (42°16′57,78″N/26°57′33,54″Ø), og videre til Oman
                                       
                                    
                                          ii)
                                       
                                       
                                          vejen fra Oman til Dennitsa til krydset med vejen fra Kamenets til Stefan Karadzhovo
                                       
                                    
                                          iii)
                                       
                                       
                                          vejen fra Stefan Karadzhovo til Dabovo og videre til Popovo indtil vejen rammer Elhovo kommunegrænse (42°10′48″N/26°41′45″Ø)
                                       
                                    
                        
                              d)
                           
                           
                              i Elhovo kommune (regionen Yambol):
                              
                                          i)
                                       
                                       
                                          vejen til Dobrich fra det punkt, der er beskrevet i litra c), nr. iii), til krydset med vej nr. 79 syd for Dobrich
                                       
                                    
                                          ii)
                                       
                                       
                                          vej nr. 79 fra Dobrich til krydset med vej nr. 7 øst for Elhovo.
                                       
                                    
                        
            
                  2.
               
               
                  Afgrænsning mod vest:
                  
                              a)
                           
                           
                              i Elhovo kommune (regionen Yambol)
                              
                                          i)
                                       
                                       
                                          vej nr. 7 fra Elhovo til krydset med vej nr. 76 nordøst for landsbyen Knyazhevo
                                       
                                    
                                          ii)
                                       
                                       
                                          den sekundære vej fra krydset med vej nr. 76 nord for landsbyen Knyazhevo til Srem
                                       
                                    
                        
                              b)
                           
                           
                              i Topolovgrad kommune (regionen Haskovo)
                              
                                          i)
                                       
                                       
                                          vejen fra Knyazhevo til Srem, Ustem og videre til Planinovo
                                       
                                    
                                          ii)
                                       
                                       
                                          vejen fra Planinovo indtil krydset ved 41°57′12″N/26°21′56″Ø nær Svilengrad kommunegrænse
                                       
                                    
                        
                              c)
                           
                           
                              i Svilengrad kommune (regionen Haskovo):
                              
                                          i)
                                       
                                       
                                          vejen fra krydset, der er beskrevet i litra b), nr. ii), mod syd til Dervishka Mogila, Levka og indtil krydset med vej nr. 55, der fører til Svilengrad
                                       
                                    
                                          ii)
                                       
                                       
                                          vej nr. 55 fra krydset, der er beskrevet i nr. i), til krydset med vej nr. 8 nord for Svilengrad
                                       
                                    
                                          iii)
                                       
                                       
                                          vej nr. 8 fra sydøst for Svilengrad parallelt med vej nr. E 80 til Kapitan Andreevo ved grænsen til Tyrkiet.
                                       
                                    
                        
            
                  3.
               
               
                  Afgrænsning mod syd:
                  Landegrænse (land og flod) mellem Bulgarien og Tyrkiet fra Kapitan Andreevo i vest til Rezovo i øst.
               
            
                  4.
               
               
                  Afgrænsning mod øst:
                  Sortehavskysten mellem Rezovo og Kiten.